Máire Ní Chéileachair

Is amhránaí ar an sean-nós as Contae Chorcaí í Máire Ní Chéileachair.

Is as an bhFearann i gContae Chorcaí di ó dhúchas. Bhí a thuismitheoirí as Cill na Martra i nGaeltacht Mhúscraí, agus mhúscail siad a suim san amhránaíocht thraidisiúnta agus sa Ghaeilge. Oileadh í mar mhúinteoir i gColáiste na hOllscoile, Corcaigh agus d’oibrigh sí i Scoil Ashton i nDúcharraig i ngar do Chathair Chorcaí. Níos déanaí bhí Ní Chéileachair ina léachtóir le hamhránaíocht sean-nóis in UCC. Thosaigh sí ag canadh go poiblí in 1993. Ghlac sí páirt sa chomórtas ag Oireachtas na Samhna den chéad uair in 1997. Bhuaigh sí Corn Mháire Nic Dhonnchadha agus Corn na mBan. Ghnóthaigh sí an dara háit i gCorn Uí Riada seacht n-uaire sular bhuaigh sí an Corn in 2018. Bhronn TG4 gradam “Amhránaí na Bliana” uirthi in 2018 freisin. Tá dhá albam taifeadta aici, agus glacann sí páirt i bhféilte ceoil i dtíortha éagsúla ar fud an domhain, ina measc an Ríocht Aontaithe, an Ghearmáin, an Fhrainc, Ceanada agus na Stáit Aontaithe.

 Tagairtí 

Catagóir:Alumni Choláiste na hOllscoile, Corcaigh
Catagóir:Amhránaithe ar an Sean-Nós
Catagóir:Daoine beo